***ODGOVORI NA POBUDE IN VPRAŠANJA,***

***PODANA NA 3. REDNI SEJI OBČINKSEGA SVETA OBČINE PREVALJE***

***DNE 31.01.2019***

Občinski svetnik Štefan Peršak je podal naslednjo:

POBUDO 1.) Pove, da ni zadovoljen z odgovorom, ki ga je prejel na pobudo, podano na prejšnji seji občinskega sveta glede izboljšanja osvetlitve na prehodih za pešce skozi Prevalje. Nesprejemljivo je, da se bi naj osvetlitev izboljšala šele ob rekonstrukciji glavne ceste, saj je mnenja, da je potrebno varnost v cestnem prometu zagotoviti danes in čez 5 let. S tem namenom podaja dodatno pobudo, da se bi na kandelabrih, kjer so prehodi za pešce v tem vmesnem času namestila dodatna luč.

**ODGOVOR:**

**Namestitev dodatnih luči na kandelabre ni možna, možna je zamenjava za led svetila (strošek je cca 1000 EUR na kandelaber). Problematiko je dne 18.2.2019 na 1. seji obravnaval tudi SPVCP. Pobudo smo posredovali tudi na Direkcijo RS za infrastrukturo, da jo vključi v projekt rekonstrukcije ceste na odseku med Sparom in Petrolom.**

POBUDO: 2.) Pove, da je cesta Štopar – Šentanel v izredno slabem stanju in se bo stanje z odjugo samo še poslabšalo. Poziva pristojne službe, da čimprej pristopijo k iskanju rešitev in poudari smiselnost sprememb odloka, s katerimi bi znižali osne obremenitve pri prevozu lesa in ostalega tovora, s čimer bi se ceste dosti manj uničevale.

**ODGOVOR:**

**Odjuga velja samo na makadamskih kategoriziranih občinskih cestah, na asfaltiranih pa ne. Za vsak prevoz se mora podati vloga, dovolilnica pa se izda samo, če so pogoji za prevoz zagotovljeni (temperature pod 0°C, prevoz najkasneje do 8.00 ure zjutraj, ni dežja ter da cestišče ni razmočeno). Menimo, da sprememba odloka ne bi spremenila stanja na cestah.**

Občinska svetnica Marija Šušel je podala naslednjo:

POBUDO: 1.) Pridružuje se pobudi predhodnika, saj je tudi sama večkrat opozarjala na problematiko varnosti prehodov za pešce in upa, da bodo pristojni ukrepali ter našli rešitev.

**ODGOVOR:**

**Namestitev dodatnih luči na kandelabre ni možna, možna je zamenjava za led svetila (strošek je cca 1000 EUR na kandelaber).**

POBUDO: 2.) Pove, da je pločnik na relaciji od TRO – ja do kinodvorane, v obe smeri, v izjemno slabem stanju. Doda, da izgleda kot gradbišče in vsekakor ne zadostuje varnostnim standardom. Želi, da pristojne službe ukrepajo in pristopijo k sanaciji stanja.

**ODGOVOR:**

V območju pločnika od TROja do kinodvorane se nahaja salonitni vodovod, ki pa ga e potrebno zamenjati oziroma obnoviti. Za obnovo ima občina že izdelane načrte, delna zamenjava je predvidena tudi v letu 2019 (plan dela vodovoda). Pločnik se bo saniral po izvedbi obnove vodovoda.

Občinski svetnik David Kavtičnik je podal naslednjo:

POBUDO: 1.) Predlaga, da bi se 17 odpisanih prenosnikov, ki so jih uporabljali svetniki v prejšnjih dveh mandatih podarili socialno ogroženim družinam ter krajevnim skupnostim.

Župan pojasni, da so računalniki trenutno na čiščenju. Bili so tudi že podani nekateri predlogi in bodo vsekakor upoštevani.

**ODGOVOR: Predlog je upoštevan. Prednost pri dodelitvi imajo neprofitna društva in organizacije s sedežem v Občini Prevalje ter krajevne skupnosti. Nekateri prenosni računalniki zaradi dotrajanosti niso bili primerni za posodobitev in so bili uporabni zgolj za pridobitev posameznih rezervnih delov.**

Občinski svetnik Bogdan Pupavac je podal naslednjo:

POBUDO: 1.) Naveže se na občinsko svetnico Marijo Šušel in pove, da je odbor za Komunalne zadeve in varstvo okolja že obravnaval omenjeno problematiko glede pločnika na relaciji od TRO – ja do kinodvorane, ter zavzel stališče, da bi bilo smiselno izvesti novo preplastitev po izvedbi položitve novega vodovoda, ki je predviden v kratkem.

**ODGOVOR:**

**V območju pločnika od TROja do kinodvorane se nahaja salonitni vodovod, ki pa ga e potrebno zamenjati oziroma obnoviti. Za obnovo ima občina že izdelane načrte, delna zamenjava je predvidena tudi v letu 2019 (plan dela vodovoda). Pločnik se bo saniral, ob sočasni izvedbi obnove vodovoda.**

Občinska svetnica Tatjana Ladinek je podala naslednjo:

POBUDO: 1.) Podaja pobudo za obnovo, popravilo in morebitno ponovno postavitev lesenih tabel z napisi, ki so bile postavljene na podeželju in označujejo imena domačij oziroma kmetij, saj so nekatere zaradi izpostavljenosti različnim vremenskim razmeram že povsem dotrajane.

**ODGOVOR:**

**Zaradi neenotnost označevalnih tabel v Občini Prevalje je smiselno razmisliti o poenotenju, ki bi veljalo za območje celotne občine. V primeru obnavljanja obstoječih tabel je potreben terenski ogled z navedbo lokacij, kjer se predvideva obnova. Glede na oceno stroškov bi bilo potrebno je zagotoviti tudi proračunska sredstva.**